Kėliniai
Kombinatorikoje kėlinys – bet kuris tam tikro skaičiaus objektų dėstinys. Kėliniai taip pat yra apibrėžiami kaip gretiniai, sudaryti iš visų tam tikros baigtinės objektų aibės elementų. Kėlinių skaičius žymimas P n {\displaystyle P_{n}} (skaitoma „kėlinys iš n elementų“) ir randamas pagal formulę: P n = n ! {\displaystyle P_{n}=n!} , kur n! – skaičiaus n faktorialas. Pavyzdžiui, 10 knygų lentynoje galima išrikiuoti P 10 = 10 ! = 3628800 {\displaystyle P_{10}=10!=3628800} būdų.